Diari Oficial de la Generalitat Valenciana


Sumari del DOGV 5673, del 04-01-2008 (2007/15862)

RESOLUCIÓ de 18 de desembre de 2007, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa tercer, quart, quint i sext d'Educació Primària i l'Educació Secundària Obligatòria en centres finançats amb fons públics de la Comunitat Valenciana, per al curs 2007-2008. Fase B.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5673

Data del DOGV
:   04-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15481


Data del document
:   18-12-2007

Organisme emissor
:   Conselleria d'Educació

Tipus de document
:   Resolució

Correcció d'errades

 Descriptors 

:   * ensenyament primari
    * ajuda pública
    * llibre escolar
    * alumnat
    * suport econòmic
    * alumne
    * ensenyament secundari

RESOLUCIÓ de 18 de desembre de 2007, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa tercer, quart, quint i sext d'Educació Primària i l'Educació Secundària Obligatòria en centres finançats amb fons públics de la Comunitat Valenciana, per al curs 2007-2008. Fase B. [2007/15014]  
Segons el que establix l'Orde de la conselleria de Cultura, Educació i Esport de 10 de novembre de 2006, per la qual es convoquen ajudes per a l'adquisició de llibres de text per a l'alumnat que cursa l'Educació Primària i L'Educació Secundària Obligatòria en centres finançats amb fons públics, per al curs 2007-2008. (DOCV núm. 5.400 d'1 de desembre), una volta complit el termini de presentació de reclamacions i esmenes a la llista provisional de la fase B, resoltes estes, i a proposta de la Comissió Avaluadora i fent ús de les atribucions que m'atorguen l'apartat 9.3 i la disposició final primera per a dictar la resolució de la convocatòria, per delegació del conseller.  
Aixì mateix, d'acord amb el sistema de cooperació establit entre les administracions públiques per a ajudar a les families en el finançament dels llibres de text, el Ministeri d'Educació i Ciència i la conselleria d'Educació han firmat un conveni amb data 20 de juliol de 2007, pel qual el Ministeri d'Educació i Ciència realitza una aportació econòmica de 6.300.000 €, per la qual cosa estes ajudes, igual que totes les corresponents al curs 2007-2008, estan cofinançades per la conselleria d'Educació i el Ministeri d'Educació i Ciència, resolc:  
Primer  
Aprovar les llistes definitives de la fase B d'Alumnat Beneficiari d'Ajudes per a l'adquisició de llibres de text.  
Segon  
Aprovar les llistes definitives de la fase B d'Alumnat No Beneficiari d'Ajudes per a l'adquisició de llibres de text, amb especificació de la causa. S'hi inclou l'alumnat que ha desistit en la seua petició, per no presentar la documentació corresponent dins de termini.  
Tercer  
La quantia establida per a les ajudes de llibres de text serà de 100 euros per a l'alumnat de 3r a 6t d'Educació Primària i de 115 euros per a l'alumnat de 1r a 4t d'Educació Secundària Obligatòria.  
Quart  
El nombre d'alumnat beneficiari d'estes ajudes en la Fase B de 3r a 6t d'Educació Primària és de 1.729 alumnes, per un import total de 172.900 euros, i el de beneficiaris de 1r a 4t d'Educació Secundària Obligatòria és de 1.653 alumnes, per un import total de 190.095 euros, amb càrrec a la línia de subvenció T0067000, denominada «Gratuïtat de llibres de text», a càrrec de l'exercici pressupostari de 2007, previst en la Llei 1/2006, de 27 de desembre, de Pressupostos de la Generalitat.   
Quint  
Ordenar la publicació de la present resolució en el Diari Oficial de la Comunitat Valenciana.  
Sext  
Ordenar l'exposició de les llistes, a què fan referència els apartats primer i segon, i la present Resolució en els taulers d'anuncis dels centres docents, el dia 8 de gener de 2008.   
Seté  
Les dites llistes definitives estaran publicades a les Direccions Territorials d'Educació d'Alacant, Castelló i València i a la pàgina d'internet: http://www.edu.gva.es/ocd/areacd/val/abc/ajudesllibres.asp  
Vuité  
Esta resolució produirà els seus efectes a partir del dia següent al de la seua publicació al Diari Oficial de la Comunitat Valenciana.  
Conformement als articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació en el termini d'un mes a comptar des de l'endemà de la publicació al DOCV.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació al DOCV.  
València, 18 de desembre de 2007.- El director General d'Ordenació i Centres Docents: Francisco Baila Herrera.